पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली में बढ़ते प्रदूषण से निपटने के लिए सम और विषम नंबरप्लेट वाली कारों को वैकल्पिक दिनों में चलाने की योजना एक जनवरी से शुरू हो रही है.
मुख्यमंत्री अरविंद केजरीवाल ने गुरुवार को इसकी घोषणा की. इस योजना की मुख्य बातें हैं -यह योजना एक से 15 जनवरी तक प्रयोग के तौर पर शुरू की जाएगी. इसके तहत एक दिन सम नंबरप्लेट वाले और दूसरे दिन विषम नंबरप्लेट वाले वाहनों को सड़कों पर चलने की इजाज़त होगी. योजना में अभी केवल कारें ही शामिल की गई हैं. योजना की समीक्षा कर इसमें दोपहिया वाहनों को शामिल करने या न करने पर फ़ैसला लिया जाएगा. यह फ़ॉर्मूला सुबह आठ बजे से रात आठ बजे तक लागू रहेगा. महिला चालकों को इस फ़ार्मूले से बाहर रखा गया है. नियम को तोड़ने वालों पर 2000 रुपए का जुर्माना लगाया जाएगा. राष्ट्रपति, प्रधानमंत्री, लोकसभा अध्यक्ष, राज्यसभा के सभापति, संसद के दोनों सदनों के नेता विपक्ष, राज्यपालों, सुप्रीम कोर्ट के प्रधान न्यायाधीश और न्यायाधीश, सेना, अर्धसैनिक बलों, पुलिस और एंबुलेंस को इस योजना से बाहर रखा गया है. दिल्ली के मुख्यमंत्री को भी इसका पालन करना होगा. सम नंबर 0, 2,4,6,8 विषम नंबर 1,3,5,7,9
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn